Anunț privind selecția partenerilor privați care vor deveni membri ai Organizației de Management al Destinației Mehedințiul Turistic
Consiliul Județean Mehedinți demarează procedura care are ca obiect selectarea partenerilor privați care vor deveni membri ai Organizației de Management al Destinației Mehedințiul Turistic.
Unitatea Administrativ Teritorială Județul Mehedinți intenționează să înființeze, în conformitate cu prevederile art. 23 alin. (3) din Ordonanța Guvernului nr. 58/1998,  “Organizația de Management al Destinației Mehedințiul Turistic”. Această entitate este persoană juridică de drept privat și se constituie ca asociație în condițiile Ordonanței Guvernului nr. 26/2000 privind asociațiile și fundațiile, cu modificările și completările ulterioare.
Conform art. 23 alin. (3) din Ordonanța Guvernului nr. 58/1998, organizațiile de management al destinației județene se înființează pe baza asocierii unității administrativ-teritoriale județene din componența destinației (Unitatea Administrativ Teritorială Județul Mehedinți), cu plătitori ai cotizației de membru care pot fi:
1. a) organizații de management al destinației locale de pe raza județului;
2. b) unități administrativ – teritoriale locale de pe raza județului care nu s-au constituit în organizație de management al destinației locală;
3. c) alte entități cu activitate în destinație care nu fac parte dintr-o organizație de management al destinației locală.
Pentru a fi selectat ca membru în Organizația de Management al Destinației Mehedințiul Turistic, solicitanții interesați trebuie să îndeplinească, în mod cumulativ, cel puțin următoarele condiții:
1. să fie persoane juridice de drept privat (entități din sectorul privat), înființate conform prevederilor legale aplicabile (de exemplu: societăți comerciale înființate conform Legii societăților nr. 31/1990, cu modificările și completările ulterioare, asociații sau fundații înființate conform Ordonanței Guvernului nr. 26/2000 cu privire la asociații și fundații, cu modificările și completările ulterioare etc.);
2. să aibă obiectul de activitate în domeniul turismului (de exemplu: activități specifice agențiilor de turism, tur-operatorilor, furnizarea de servicii de cazare/hoteliere, activități de promovare în domeniul turismului etc.)
3. să aibă sediul social sau, după caz, filiale, sucursale, puncte de lucru, agenții sau alte sedii secundare pe raza județului Mehedinți;
4. să nu aibă datorii restante la bugetul general consolidat (bugetul de stat, bugetele locale etc.), sau să beneficieze de reeșalonări la plata obligațiilor restante;
5. să nu aibă fapte înscrise în cazierul judiciar al persoanei juridice și a reprezentantului legal;
6. să nu fi fost sancționate pentru încălcarea unor protocoale de colaborare anterioare, pentru nerespectarea obligațiilor contractuale asumate sau pentru furnizarea de informații false/incorecte;
să nu se afle într-o situație de conflict de interese sau în orice altă situație care este incompatibilă cu statutul de membru al Organizației de Management al Destinației Mehedințiul Turistic.;
să fie de acord/să își însușească drepturile și obligațiile care le revin în calitate de membri ai Organizației de Management al Destinației Mehedințiul Turistic, inclusiv cu plata sumei de 1.000 lei, reprezentând contribuția la patrimoniul inițial al asociației;
Pentru a demonstra îndeplinirea condițiilor de mai sus, organizațiile/entitățile sunt invitate să depună următoarele documente:
1. Certificat constatator emis de Oficiul Registrului Comerțului din care să rezulte forma de înregistrare ca persoană juridică de drept privat (entitate din sectorul privat), obiectul de activitate în domeniul turismului, precum și faptul că sediul social sau, după caz, filialele, sucursalele, punctele de lucru, agențiile sau alte sedii secundare se află pe raza județului Mehedinți;
SAU
Încheierea privind înscrierea în Registrul Asociațiilor și Fundațiilor și Statutul asociației sau fundației din care rezultă forma de înregistrare ca persoană juridică de drept privat (entitate din sectorul privat), obiectul de activitate în domeniul turismului, precum și faptul că sediul social sau, după caz, filialele, sucursalele, punctele de lucru, agențiile sau alte sedii secundare se află pe raza județului Mehedinți;
SAU
Orice alte documente justificative similare din care să rezulte forma de înregistrare ca persoană juridică de drept privat (entitate din sectorul privat), obiectul de activitate în domeniul turismului, precum și faptul că sediul social sau, după caz, filialele, sucursalele, punctele de lucru, agențiile sau alte sedii secundare se află pe raza județului Mehedinți.
2. Certificate constatatoare privind plata impozitelor, taxelor sau a contribuțiilor la bugetul general consolidat (buget local, buget de stat etc.), valabile la momentul prezentării, pentru sediul principal. Pentru sediile secundare (filiale, sucursale, puncte de lucru, agenții etc.), se va prezenta o declarație pe propria răspundere privind îndeplinirea obligațiilor de plată a impozitelor, taxelor sau contribuțiilor la bugetul general consolidat datorate;
SAU
orice alte documente echivalente edificatoare în acest sens din care rezultă că solicitantul nu are datorii restante la bugetul general consolidat (bugetul de stat, bugetele locale etc.), sau că beneficiază de reeșalonări la plata obligațiilor restante.
3. Caziere judiciare din care rezultă că nu sunt fapte înscrise în legătură cu persoana juridică și reprezentantul legal/reprezentanții legali ai acesteia;
SAU
orice alte documente echivalente edificatoare în acest sens din care rezultă că persoana juridică și reprezentantul legal/reprezentanții legali ai acesteia nu au săvârșit fapte de natura celor care se înscriu în cazierul judiciar.
4. Declarație pe propria răspundere din care rezultă faptul că solicitantul:
1. nu a fost sancționat pentru încălcarea unor protocoale de colaborare anterioare, pentru nerespectarea obligațiilor contractuale asumate sau pentru furnizarea de informații false/incorecte;
2. nu se află într-o situație de conflict de interese sau în orice altă situație care este incompatibilă cu statutul de membru al Organizației de Management al Destinației Mehedințiul Turistic;
3. este de acord/își însușește drepturile și obligațiile care îi revin în calitate de membru al Organizației de Management al Destinației Mehedințiul Turistic, inclusiv cu plata sumei de 1.000 lei, respectiv 5.000 lei pentru asociații, reprezentând contribuția la patrimoniul inițial al asociației;
Solicitările de participare se vor depune la sediul Consiliului Județean Mehedinți în una din următoarele modalități:
· în format fizic (pe suport de hârtie), la registratura Consiliului Județean Mehedinți din strada Traian nr. 89, municipiul Drobeta-Turnu Severin, județul Mehedinți, România, cod poștal 220132. În acest caz, se va respecta programul de lucru al instituției (0800 – 1630 de luni până joi și 0800 – 1400 în ziua de vineri). Solicitarea de participare/adresa de înaintare și documentele justificative enumerate în prezentul anunț vor fi depuse într-un plic închis care să prevină pierderea sau separarea lor, cu mențiunea „Pentru selecția partenerilor privați care urmează să facă parte din Organizația de Management a Destinației Mehedințiul Turistic”;
· în format electronic pe adresa de e-mail: cjmehedinti@cjmehedinti.ro. În acest caz, solicitările de participare/adresa de înaintare și documentele justificative enumerate în prezenta metodologie se vor depune până cel târziu la sfârșitul zilei menționată ca termen-limită de depunere.
Termenul limită pentru transmiterea documentelor este  05 decembrie 2025.

